பாடல்: 45 (ஓங்கியவோர்) ஓங்கியவோர் துணையின்றிப் பாதியிர வதிலே உயர்ந்தவொட் டுத்திண்ணையிலே படுத்தகடைச் சிறியேன் தூங்கிமிகப் புரண்டுவிழத் தரையில்விழா தெனையே தூக்கியெடுத் தணைத்துக்கீழ்க் கிடத்தியமெய்த் துணையே தாங்கியவென் னுயிர்க்கின்பம் தந்தபெருந் தகையே சற்குருவே நான்செய்பெருந் தவப்பயனாம் பொருளே ஏங்கியவென் னேக்கமெலாம் தவிர்த்தருளிப் பொதுவில் இலங்குநடத் தரசேயென் னிசையுமணிந் தருளே! பாடல்: 46 (தனிச்சிறியேன்) தனிச்சிறியேன் சிறிதிங்கே வருந்தியபோ ததனைத் தன்வருத்தம் எனக்கொண்டு தரியாதக் கணத்தே பனிப்புறுமவ் வருத்தமெலாம் தவிர்த்தருளி மகனே பயமுனக்கென் என்றென்னைப் பரிந்தணைந்த குருவே